สวัสดีค่ะคือมีก้อนที่หัวนมตั้งแต่ตอนตั้งครรภ์แล้วตอนนี้คลอดบุตรแล้วค่ะแต่ก้อนที่หัวนมยังอยู่คลำดูก้อนมันกลิ้งไปมาได้แต่ก้อนไม่โตนะคะอยากทราบว่าใช่ก้อนเนื้อร้ายไหม
สวัสดีค่ะ การคลำได้ก้อนที่หัวนมซึ่งกลิ้งไปมาได้ น่าจะเป็นก้อนถุงน้ำหรือซีสต์ ซึ่งมักคลำได้ค่อนข้างนิ่ม กลิ้งไปมาได้หรือขยับได้เล็กน้อย ก้อนมักไม่ขยายขนาดหรือโตขึ้นเร็วส่วน มะเร็งเต้านมนั้น ก้อนจะแข็ง ไม่สามารถขยับไปมาได้ ก้อนจะโตขึ้นเรื่อยๆ และมักทำให้หัวนมบุ๋ม หรือมีเลือดหรือน้ำไหลจากหัวนม และพบได้น้อยในคนอายุน้อย ดังนั้นจึงไม่น่าใช่สาเหตุค่ะนอกจากก้อนถุงน้ำแล้ว อาจเป็นก้อนเนื้องอกธรรมดาได้ เช่น ก้อนเนื้องอกชื่อ papilloma,syringomatous adenoma, nipple adenoma เป็นต้น ซึ่งก้อนมักคลำได้แข็งกว่าก้อนถุงน้ำ อาจจะขยับได้เล็กน้อยแนะนำว่าหากคลำได้เป็นก้อนที่ชัดเจน ควรไปพบแพทย์เพื่อให้แพทย์ทำการตรวจคลำว่าเป็นก้อนจริงหรือไม่ และน่าจะเป็นก้อนถุงน้ำหรือไม่ โดยแพทย์อาจส่งตรวจเพิ่มเติม เช่น อัลตราซาวด์เต้านม เป็นต้น